ءبىلىمنىڭ قاينارى ەكەۋ: ءبىرى ـــــ كىتابي ءبىلىم. ەندى ءبىرى ــــ ءامالي ءبىلىم. وقىعاندى كوڭىلگە توقي ءبىلۋ بولسا ول ناعىز ءبلىم ەسەپتەلەدى. ماقابىل كوپ وقىماسا دا وزىندىك بولماشى ءبىلىمىن قوعامدىق اماليات بارىسىندا جەتىلدىردى جانە بايىتتى. وقىمىستى ال اعالارىنان، مىسالى، قايروللا بايانباي، ماعاز رازدان، ومارعازى ايتان ت.ب لاردان شىعاراما جازۋ جولدارىن، ەرەجە-تاسىلدەرىن كىشىپەيىلدىكپەن اقىل-كەڭەس الىپ ۇيرەنىپ، ءوزىن-ءوزى ۇزدىكسىز جەتىلدىرىپ وتىردى. اسكەري قوسىن ىشىندە توگىلگەن اششى تەرىنىڭ بوداۋىنا جاقسى تۋىندىلار جاراتىپ، تانىمالى جازۋشى بولىپ، ادەبيەت سالاسىندا كورنەكتى ەڭبەكتەرىمەن ەل كوزىنە ءتۇستى. ونىڭ ءار ءتۇرلى باسپالاردا جارىق كورگەن «قىزىل كەزەڭ»،«ۇستازدار مەن شاكىرتتەر»،«العاشقى قار»، «شەگە»، «بەكەت ارالىعىندا»،«موللانىڭ ايتقانى» سياقتى اڭگىمەلەرى، «قامىس اراسىندا» دەگەن بوۆەستەرى 1992-جىلى «شينجياڭ حالىق باسپاسى»جاعىنان «جەندەت ءسىرا، كىم؟» دەگەن كىتاپ بولىپ جارىق كوردى.